

| **PENNAWD RHEOLI RHEOLAETHOL** | | | | | |
| --- | --- | --- | --- | --- | --- |
| **Adran** | Ystadau | | | | |
| **Awdur** | Pip Francis | | | | |
| **Awdurdodwyd Gan:** | VCB | | | | |
| **Gweithredwyd Gan:** | Ystadau | | | | |
| **Cyfeirnod Polisi:** | POOPS2021007 | | | | |
| **Polisïau a Ddisodlwyd:** | Amh | | | | |
| **Rhif Fersiwn:** | 1 | **Pwyllgor Cymeradwy:** | VCB | | |
| **Dyddiad Cymeradwyo:** | 22.03.21 | **Rhif cofnod:** | 20.75.02.02 | | |
| **Statws:** | Cymeradwywyd | **Dyddiad Rhoi Ar Waith:** | Ebrill 21 | | |
| **Cyfnod Cymeradwyo:** | 3 blynedd | **Dyddiad Adolygu:** | Ebrill 24 | | |
| Rwyf wedi cynnal asesiad sgrinio asesiadau o’r effaith ar gydraddoldeb i helpu i ddiogelu rhag gwahaniaethu a hyrwyddo cydraddoldeb. | | | | ✓ |
| Rwyf wedi ystyried effaith y Polisi/Strategaeth/Gweithdrefn *(dileer fel y bo'n briodol)* ar y Gymraeg a'r ddarpariaeth Gymraeg o fewn y Brifysgol. | | | | ✓ |

Polisi Bwyd Cynaliadwy, Iach WU

Mae'r ddogfen hon yn amlinellu Polisi Bwyd Iach, Cynaliadwy Prifysgol Wrecsam a'i nod yw tynnu sylw at ein bwriadau. Mae Prifysgol Wrecsam (WGU) yn cydnabod bod cynhyrchu a defnyddio bwyd yn cael effaith fawr ar yr amgylchedd. Mae'r Brifysgol wedi ymrwymo i leihau'r effaith hon yn unol â'n hymrwymiad polisi Ynni a Chynaliadwyedd i gaffael mewn modd cynaliadwy, gan ystyried ffactorau moesegol, amgylcheddol a chymdeithasol a chyflawni ein cyfrifoldeb i ddarparu bwyd maethlon a chynaliadwy i'n cwsmeriaid.

Rydym yn cydnabod bod gennym gryn ddylanwad yn ein pŵer prynu i annog ein cyflenwyr a'n contractwyr i leihau effeithiau moesegol, amgylcheddol a chymdeithasol negyddol sy'n gysylltiedig â chynhyrchion a gwasanaethau rydyn ni’n eu darparu drwy gydweithio â chyflenwyr i annog cynhyrchu a defnyddio bwyd cynaliadwy ac iach. Mae gennym ddangosyddion perfformiad allweddol sy'n cyd-fynd â'n strategaeth fwyd gynaliadwy sydd wedi'i hysgrifennu yn ein contract arlwyo.

Ein nod yw sicrhau nad oes unrhyw wahaniaethu yn erbyn cyflenwyr lleol a llai yn y broses gaffael ac yn unol â'n manylebau. Mae'r polisi hwn yn cwmpasu ein holl fannau arlwyo bwyd sydd wedi'u contractio i Aramark.

# EIN NOD:

* Darparu a chynyddu bwyd cynaliadwy ac iach yn allfeydd arlwyo WU.
* Hyrwyddo a chodi ymwybyddiaeth o'r opsiynau bwyd cynaliadwy, iach, effeithiau maethol caffael drwy hyfforddiant priodol, drwy ymsefydlu, mewn datblygiad proffesiynol parhaus a thrwy gynnal cyfres o ddiwrnodau thema.
* Cynyddu ymwybyddiaeth o'r Polisi Bwyd Iach, cynaliadwy o fewn ein rhwydweithiau myfyrwyr, staff ac ymwelwyr yn ogystal â'n cyflenwyr, ar ein hymrwymiad i weini bwyd cynaliadwy.
* Sicrhau bod ein harlwywyr yn cael eu harchwilio'n rheolaidd yn y ffordd maen nhw’n defnyddio nwyddau/deunyddiau er mwyn cynyddu a chynnal y defnydd o gynnyrch cynaliadwy yn barhaus.
* Parhau i ddarparu cynnyrch Masnach Deg a pharhau i gefnogi prosiectau bwyd cynaliadwy lleol fel Incredible Edible Wrecsam.
* Sicrhau bod manylebau cynaliadwyedd yn cael eu cynnwys ym mhob contract arlwyo yn y dyfodol a bod meini prawf cynaliadwyedd yn cael eu hystyried wrth ddyfarnu contractau.
* Sicrhau bod yr holl fannau arlwyo yn cynnal y meini prawf a'r safonau a amlinellir ym Mwriad Ynni a Chynaliadwyedd Prifysgol Wrecsam

Bydd y polisi hwn yn cael ei weithredu, ei fonitro a'i adolygu o bryd i'w gilydd gan   
Fforwm Gweithredu Cynaliadwyedd Wrecsam..

# I'N GALLUOGI I GYFLAWNI EIN NODAU:

* Byddwn yn datblygu amcanion clir, gyda'n harlwywyr, wedi'u cefnogi gan dargedau manwl, i leihau'r effeithiau moesegol, amgylcheddol a chymdeithasol sy'n gysylltiedig â'r cynhyrchion a'r gwasanaethau rydyn ni’n eu caffael.
* Nodi'r mecanweithiau rydyn ni’n bwriadu eu defnyddio i ymgorffori ffactorau moesegol, amgylcheddol a chymdeithasol yn ein proses dewis cynnyrch.
* Datblygu dangosyddion perfformiad a meini prawf gwerthuso i fesur ein cynnydd.
* Nodi a gweithredu'r newidiadau angenrheidiol i'r broses gaffael a manylebau er mwyn sicrhau nad ydynt yn gwahaniaethu yn erbyn cyflenwyr lleol a llai.

# POLISI BWYD CYNALIADWY, IACH

**TARGEDAU 2024 – 2027**

1. Ymgysylltiad – Mewn grym ar unwaith

• Hyrwyddo a chodi ymwybyddiaeth o’r Polisi Bwyd Iach cynaliadwy trwy ddolenni gwe, cylchlythyrau, y cyfryngau cymdeithasol ac ati.

• Hyrwyddo a chodi ymwybyddiaeth o’r opsiynau bwyd cynaliadwy sydd ar gael i gwsmeriaid trwy gynnal cyfres o ddiwrnodau thema, dolenni gwe, cylchlythyrau, y cyfryngau cymdeithasol ac ati.

• Parhau i greu cynllun blynyddol hyrwyddol sy’n cynnwys digwyddiadau i godi ymwybyddiaeth o faterion yng nghyswllt cynaliadwyedd, yn ogystal â chyflwyno cynnwys cynaliadwy ar bob bwydlen.

• Cyflawni rhyw lefel o ymwybyddiaeth ymhlith partïon â diddordeb (staff, myfyrwyr, ymwelwyr, a chyflenwyr) ynghylch Polisi Bwyd Cynaliadwy Prifysgol Wrecsam, sy’n cael ei fesur trwy arolygon.

• Adolygu polisïau cynaliadwyedd cyflenwyr i sicrhau eu bod yn cydweddu â gwerthoedd Prifysgol Wrecsam.

2. Masnach Deg – Mewn grym ar unwaith

• Parhau i sicrhau bod yr holl de, coffi a siwgr a ddarperir ar gyfer cyfarfodydd a chynadleddau’n gynnyrch Masnach Deg.

• Ymchwilio i’r holl gategorïau bwyd perthnasol er mwyn canfod dewisiadau eraill sy’n gynnyrch Masnach Deg, a phrynu’r rheiny os yn bosib.

3. Caffael Lleol a Chynaliadwy

Erbyn diwedd 2027

• Anelu at ganfod 50% o’r bwyd o gyflenwyr lleol a chynaliadwy.

4. Pysgod - Mewn grym ar unwaith

• Hyrwyddo pysgod sydd ar restr ‘pysgod i’w bwyta’ ardystiedig y Cyngor Stiwardiaeth Forol (MSC).

• Parhau i sicrhau bod holl safleoedd gwerthu bwyd y brifysgol wedi’u hardystio gan y Cyngor Stiwardiaeth Forol - sy’n sicrhau y gellir olrhain pysgod cynaliadwy yr holl ffordd i’r plât.

5. Ffrwythau a Llysiau - Mewn grym ar unwaith

• Parhau i hyrwyddo ffrwythau a llysiau tymhorol i gwsmeriaid.

• Parhau i gynyddu’r defnydd o gynnyrch tymhorol o hynny yn y flwyddyn flaenorol.

• Cynyddu nifer y cynhyrchion sy’n cyflawni safonau masnachu moesegol fel Masnach Deg.

• Parhau i gynyddu gwerthiannau bwyd sy’n tarddu o blanhigion fel dewis arall yn lle cig a chynnyrch llaeth, gan ganolbwyntio ar iechyd, llesiant a lleihau’r effaith ar yr amgylchedd.

6. Cig - Mewn grym ar unwaith

• Parhau i ddarparu opsiynau figan bob dydd.

• Parhau i annog arlwywyr i ymgysylltu â’r cynllun Tractor Coch a chanfod gwybodaeth sylfaenol yng nghyswllt faint o gig sy’n cael ei fagu o dan systemau sy’n arfer safonau uwch o ran lles anifeiliaid. Mae hyn yn berthnasol iawn o ran cig cyw iâr a chig moch, gan barchu gofynion crefyddol cwsmeriaid.

• Ymchwilio i ddulliau niwtral o ran cost i sybsideiddio cost arfer safonau lles trwy edrych ar ddarnau cig sy’n rhoi gwerth am arian, lleihau faint o gig sy’n cael ei ddefnyddio, canolbwyntio ar ddognau priodol a dim gwastraff.

7. Cynnyrch llaeth - Mewn grym ar unwaith

• Parhau i ganfod yr holl gynhyrchion llaeth yn lleol.

• Ymchwilio i’r galw gan gwsmeriaid am ddewisiadau eraill yn lle llaeth.

• Ymchwilio i’r galw gan gwsmeriaid am laeth organig.

8. Wyau - Mewn grym ar unwaith

• Manteisio ar bob cyfle i hyrwyddo’r defnydd o wyau maes.

• Sicrhau bod yr holl wyau ffres a chynhyrchion ŵy wedi’u hardystio’n wyau maes, a’u bod yn dod o ffynonellau lleol.

9. Nwyddau groser - Mewn grym ar unwaith

• Ymchwilio i brynu cyflenwadau cwbl organig a / neu Masnach Deg o reis, pasta, blawd, corbys, cynhyrchion tun, coffi, te a siwgr.

• Sicrhau bob amser y darperir te, coffi a siwgr Masnach Deg fel opsiwn.

• Gweithio ar leihau amrywiaeth Prifysgol Wrecsam o gynhyrchion sy’n cynnwys olew palmwydd a chwilio am ddewisiadau eraill sy’n fwy addas.

• Nodi targedau ar gyfer cynyddu’r amrywiaeth o gynhyrchion Masnach Deg a ddefnyddir mewn bwydlenni a chynhyrchion sydd ar gael i gwsmeriaid e.e. blawd, reis, pasta ac ati.

• Ceisio cyfyngu ar y defnydd o olew palmwydd a ddefnyddir i goginio ac yn y cynhyrchion a brynir gan gyflenwyr, trwy gadw golwg ar yr ymchwil ddiweddaraf ar lefel genedlaethol a rhyngwladol.

10. Labelu bwyd

• Sicrhau bod yr holl fwyd/prydau wedi’u labelu’n briodol, er enghraifft: y dyddiadau y mae bwyd ar ei orau cyn/erbyn, rhybuddion alergeddau ac addasrwydd ar gyfer crefyddau penodol.

11. Dŵr - Mewn grym ar unwaith

• Sicrhau bod dŵr tap ar gael ym mhob safle arlwyo.

• Parhau i hyrwyddo argaeledd dŵr tap am ddim ym mhob safle sy’n defnyddio ap Refill.

12. Deunydd untro - Mewn grym ar unwaith

• Defnyddio dewisiadau eraill sy’n fioddiraddadwy lle’n bosib (e.e. cyllyll a ffyrc, cynwysyddion bwyd tecawê)

• Mesur a lleihau faint o ddeunydd untro a ddefnyddir. Caiff hyn ei fesur fel canran o werth gwerthiannau.

• Cynnal a hyrwyddo ein cynllun cwpanau amldro. Ychwanegir tariff o 20c ar gwpanau untro, a defnyddir yr arian a gynhyrchir i brynu Huskups amldro a roddir i aelodau staff a myfyrwyr yn rhad ac am ddim.

• Hyrwyddo cynhyrchion amldro (e.e. defnyddio cyllyll a ffyrc a phlatiau amldro wrth fwyta, yn hytrach na rhai untro).

13. Deunyddiau Glanhau - Mewn grym ar unwaith

• Parhau i ganfod dewisiadau eraill o ran cynhyrchion glanhau ecogyfeillgar a llai niweidiol i’r amgylchedd.

14. Gwastraff - Mewn grym ar unwaith

• Cynnal mannau ailgylchu ym mhob safle bwyd ar gyfer poteli plastig, gwydr a bwyd.

• Parhau i weithio gyda chyflenwyr i leihau faint o gardbord a deunydd pacio a ddefnyddir yn nharddiad y cynnyrch.

• Sicrhau y caiff yr holl olew gwastraff ei gasglu a’i waredu mewn modd sydd wedi’i gymeradwyo.

• Ailgylchu cardbord o ddeunydd pacio danfoniadau, gwastraff bwyd a deunyddiau eraill y gellir eu hailgylchu’n rhwydd (e.e. jariau/poteli gwydr, poteli plastig, pecynnau papur)

• Monitro arlwywyr o ran y modd y maen nhw’n rheoli gwastraff bwyd a sicrhau ein bod yn archebu’r union faint o fwyd sydd ei angen, ac yn ei baratoi a’i weini mewn modd sy’n lleihau gwastraff.

• Parhau i gysylltu gyda ‘Help Yourshelf’ yn Undeb y Myfyrwyr os oes rhywbeth wedi’i ganslo sy’n creu gwastraff annisgwyl, gan sicrhau y rhoddir bwyd i gymuned ein prifysgol.

• Parhau i sicrhau, lle’n bosib, bod modd ailgylchu unrhyw ddeunydd pacio a ddefnyddir ar gyfer danfon nwyddau arlwyo a nwyddau mewn peiriannau gwerthu.

Erbyn diwedd 2027

• Ymchwilio i ymarferoldeb ailgylchu cwpanau papur/plastig untro ar gyfer diodydd poeth.

15. Trafnidiaeth - Mewn grym ar unwaith

• Ceisio lleihau nifer y danfoniadau a wneir i bob safle gan gyflenwyr, a holi cyflenwyr ynghylch pa mor gynaliadwy yw eu fflyd cludiant.

16. Ynni - Mewn grym ar unwaith

• Codi ymwybyddiaeth ac annog cwsmeriaid, cyflenwyr ac arlwywyr trwy arddangos y defnydd cyfartalog dyddiol o ynni.

Erbyn diwedd 2027

• Gweithio gydag arlwywyr i greu/hyrwyddo effeithlonrwydd yn y gweithle.

• Monitro effeithlonrwydd offer presennol ac edrych ar ddewisiadau eraill.

17. Cymuned - Mewn grym ar unwaith

• Parhau i gefnogi grwpiau bwyd cymunedol fel cynllun Bwyd Bendigedig - Bwyd Cynaliadwy - Wrecsam